Diari Oficial de la Generalitat Valenciana


Sumari del DOGV 2783, del 03-07-1996 (1996/838678)

RESOLUCIÓ de 22 d'abril de 1996, de la Direcció General de Personal de la Conselleria de Cultura Educació i Ciència, per la qual és adscrit amb caràcter definitiu a l'Institut Politècnic de Formació Professional, a l'Institut de Formació Professional n.º 2 i a l'Institut d'Ensenyament Secundari, tots ells de la localitat de Castelló de la Plana, el professorat afectat per la creació d'aquest últim pel desdoblament dels anteriors.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838678


Data del document
:   22-04-1996

Organisme emissor
:   Conselleria de Cultura, Educació i Ciència

Tipus de document
:   Resolució

RESOLUCIó de 22 d'abril de 1996, de la Direcció General de Personal de la Conselleria de Cultura Educació i Ciència, per la qual és adscrit amb caràcter definitiu a l'Institut Politècnic de Formació Professional, a l'Institut de Formació Professional n.º 2 i a l'Institut d'Ensenyament Secundari, tots ells de la localitat de Castelló de la Plana, el professorat afectat per la creació d'aquest últim pel desdoblament dels anteriors.   
Pel Decret 115/1995, de 6 de juny, del Consell de la Generalitat Valenciana (Diari Oficial de la Generalitat Valenciana de 14.06.95) es creà l'Institut d'Ensenyament Secundari de Castelló de la Plana per desdoblament de l'Institut Politècnic de Formació Professional i de l'Institut de Formació Professional n.º 2 de la mateixa localitat.  
En conseqüència, esdevé necessari redistribuir el professorat que prestava serveis amb caràcter definitiu en aquests instituts, tenint en compte la plantilla fixada i les opcions formulades pels interessats, en la mesura que aquestes han pogut ser acceptades.  
Aquesta Direcció General, conformement amb el que estableixen el Decret 557/1960, de 24 de març (Butlletí Oficial de l'Estat de 29.03.60), i l'Ordre reglamentària de desplegament, de 4 d'abril de 1970 (BOE de 08.06.70), resol:  
Primer  
Destinar definitivament a l'Institut Politècnic de Formació Professional, a l'Institut de Formació Professional n.º 2 i a l'Institut d'Ensenyament Secundari, tots ells de Castelló de la Plana, el professorat afectat pel desdoblament, en la forma que figura en l'annex d'aquesta resolució.  
Segon  
L'adscripció del professorat a què es refereix aquesta resolució no comportarà la modificació de la seua situació ni dels drets que li corresponguen.  
Tercer  
Aquesta resolució esdevindrà efectiva al començament del curs 1995/96.  
Quart  
La Direcció Territorial de Cultura i Educació de Castelló farà les diligències corresponents als professors afectats per aquesta ordre, en què es consignaran el cessament i la presa de possessió en els centres corresponents.  
Contra aquesta resolució, que d'acord amb el que es preceptua en l'article 109 en relació amb la disposició addicional 9 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, posa fi a la via administrativa, podrà interposar-se un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors a partir de ser publicada, amb la comunicació prèvia a l'òrgan que va dictar l'acte impugnat, segons el que es disposa en l'article 110.3 de l'esmentada Llei 30/1992, de 26 de novembre.  
València, 22 d'abril de 1996.- El director general de Personal: Jesús Francisco Martín Burgos.